pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม ตรวจเยี่ยมและให้กำลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันพุธที่ 9 สิงหาคม 2560
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ ณ บริเวณมณฑลพิธีท้องสนามหลวง
วันนี้ (9 สิงหาคม 2560) รัฐบาลโดยกระทรวงอุตสาหกรรม นําโดยนายอดิศัย อยู่อินทร์ ที่ปรึกษาด้านกฎหมายของกระทรวงอตุสาหกรรม ตรวจเยี่ยมและให้กําลังใจเจ้าหน้าที่สถาบันไทย-เยอรมัน สถาบันไฟฟ้าและอิเล็กทรอนิกส์ สถาบันพัฒนาวิสาหกิจขนาดกลางและขนาดย่อม สถาบันพลาสติก สถาบันเพิ่มผลิตแห่งชาติ สถาบันยานยนต์ รวม 6 สถาบัน ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-รองนายกรัฐมนตรี ตรวจเยี่ยมพื้นที่ในกำกับดูแลที่จังหวัดขอนแก่น
วันจันทร์ที่ 28 พฤษภาคม 2561
รองนายกรัฐมนตรี ตรวจเยี่ยมพื้นที่ในกํากับดูแลที่จังหวัดขอนแก่น
ตามที่พลอากาศเอก ประจิน  จั่นตอง รองนายกรัฐมนตรีและรัฐมนตรีว่าการกระทรวงยุติธรรม ได้รับมอบหมายให้รับผิดชอบในการกํากับดูแลและติดตามการปฏิบัติราชการในภูมิภาคเขตตรวจราชการที่ 12 ในพื้นที่ภาคตะวันออกเฉียงเหนือนั้น
ในวันที่ 27 พฤษภาคม 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม มีกําหนดการเดินทางไปยังจังหวัดขอนแก่นเพื่อมอบนโยบายและตรวจเยี่ยมพื้นที่เพื่อกํากับและติดตามการปฏิบัติราชการในภูมิภาคเขตตรวจราชการที่ 12 รวมทั้งเป็นประธานเปิดงานและกล่าวปาฐกถาพิเศษ ณ มหาวิทยาลัยขอนแก่น โดยมีกําหนดการที่น่าสนใจได้แก่
​
เวลา 09.30 น. เป็นประธานเปิดงานและปาฐกถาพิเศษในการประชุมเสวนาครบรอบ 1 ปี บริษัทวิสาหกิจของ 5 เทศบาล (KKTS) ณ ห้องประชุมพีรสิทธิ์ คํานวณศิลป์ วิทยาลัยปกครองท้องถิ่น มหาวิทยาลัยขอนแก่น
​เวลา 11.00 น. เดินทางไปยังศูนย์ประชุมและแสดงสินค้านานาชาติขอนแก่น (KICE) และกล่าวปาฐกถาพิเศษ เรื่อง “KHON KAEN SMART CITY” เนื่องในงานอีสานอุตสาหกรรมแฟร์ ครั้งที่ 3
​เวลา 13.15 น. เป็นประธานการประชุมเพื่อมอบนโยบายในการกํากับติดตามการปฏิบัติราชการในภูมิภาคให้แก่หัวหน้าส่วนราชการในจังหวัดขอนแก่น ที่ห้องประชุมแก่นเมือง ศาลากลางจังหวัดขอนแก่น โดยมีประเด็นที่สําคัญที่ผู้ว่าราชการจังหวัดขอนแก่นจะนําเสนอคือ ผลการดําเนินงานตามนโยบายสําคัญของรัฐบาล โครงการที่ได้รับสนับสนุนงบประมาณตามอํานาจของรองนายกรัฐมนตรี (พลอากาศเอก ประจิน จั่นตอง) และปัญหาสําคัญของจังหวัด ที่ต้องเร่งดําเนินการแก้ไข จากนั้นรองนายกรัฐมนตรีฯ จะได้มอบนโยบายและแนวทางการปฏิบัติราชการให้แก่ผู้ว่าราชการจังหวัดขอนแก่น หัวหน้าส่วนราชการ และเจ้าหน้าที่ที่เกี่ยวข้อง
​เวลา 15.00 น. รองนายกรัฐมนตรีฯ และคณะ จะเดินทางไปยังพื้นที่ตําบลดอนหัน อําเภอเมือง จังหวัดขอนแก่น เพื่อพบปะประชาชนในพื้นที่และตรวจเยี่ยมโครงการที่ได้รับการสนับสนุนงบประมาณตามอํานาจของรองนายกรัฐมนตรีฯ ซึ่งได้แก่ โครงการก่อสร้างถนนคอนกรีตเสริมเหล็กเชื่อมระหว่างจังหวัด สายทางบ้านโนนเขวา หมู่ที่ 3 ตําบลดอนหัน อําเภอเมือง จังหวัดขอนแก่น กับบ้านโคกสมบูรณ์ หมู่ที่ 14 ตําบลเขวาไร่ อําเภอโกสุมพิสัย จังหวัดมหาสารคาม พร้อมทั้งเยี่ยมชมผลิตภัณฑ์ชุมชนในพื้นที่และตรวจเยี่ยมการแก้ไขปัญหาน้ําท่วมของจังหวัดขอนแก่น
.......................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-สธ.หาแนวทางที่เหมาะสม ปลอดภัย การใช้สมุนไพรไทยรักษาโรคมะเร็ง
วันศุกร์ที่ 8 ธันวาคม 2560
สธ.หาแนวทางที่เหมาะสม ปลอดภัย การใช้สมุนไพรไทยรักษาโรคมะเร็ง
วันนี้ (8 ธันวาคม 2560) ที่กระทรวงสาธารณสุข จ.นนทบุรี นายแพทย์เจษฎา  โชคดํารงสุข ปลัดกระทรวงสาธารณสุข นายแพทย์ธเรศ  กรัษนัยรวิวงค์ รองปลัดกระทรวงสาธารณสุข นายแพทย์วันชัย  สัตยาวุฒิพงศ์ เลขาธิการคณะกรรมการอาหารและยา
วันนี้ (8 ธันวาคม 2560) ที่กระทรวงสาธารณสุข จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข นายแพทย์ธเรศ กรัษนัยรวิวงค์ รองปลัดกระทรวงสาธารณสุข นายแพทย์วันชัย สัตยาวุฒิพงศ์ เลขาธิการคณะกรรมการอาหารและยา นายแพทย์ธงชัย กีรติหัตถยากร รองอธิบดีกรมสนับสนุนบริการสุขภาพ นายแพทย์ปราโมทย์ เสถียรรัตน์ รองอธิบดีกรมการแพทย์แผนไทยและการแพทย์ทางเลือก ให้สัมภาษณ์เกี่ยวกับการใช้สมุนไพรไทยเป็นทางเลือกในการรักษาโรค ว่า กระทรวงสาธารณสุข ได้ดําเนินการตามนโยบายรัฐบาลในการส่งเสริมการใช้สมุนไพรไทยทดแทนการนําเข้ายาจากต่างประเทศ โดยได้ร่วมกับหน่วยงานที่เกี่ยวข้องจัดทําแผนแม่บทแห่งชาติว่าด้วยการพัฒนาสมุนไพรไทย ฉบับที่ 1 พ.ศ. 2560–2564 เพื่อสนับสนุนให้เกิดการผลิตยาและผลิตภัณฑ์จากสมุนไพรที่ได้มาตรฐานมีคุณภาพ ส่งเสริมให้เกิดความเชื่อมั่นในการใช้สมุนไพรไทย โดยมีระบบการควบคุมคุณภาพมาตรฐานความปลอดภัย เพิ่มขีดความสามารถในการแข่งขันของสมุนไพรไทยในตลาดทั้งในและต่างประเทศ
นายแพทย์เจษฎากล่าวต่อว่า ขณะนี้ ประชาชนหันมาใช้สมุนไพรเป็นอาหารเสริม และรักษาโรคหลายชนิด เช่น การใช้สมุนไพรรักษาโรคมะเร็งที่จังหวัดปราจีนบุรี ซึ่งกระทรวงสาธารณสุข ไม่นิ่งนอนใจ ได้ให้หน่วยงานในพื้นที่เข้ามาดูแลประชาชนที่ต้องการรับสมุนไพร โดยให้ความรู้เกี่ยวกับโรคมะเร็ง การดูแลตนเอง และวิธีการดูแลสุขภาพต่าง ๆ เช่น อาหาร การพักผ่อน การทําสมาธิ การออกกําลังกายที่เหมาะสมสําหรับการคุ้มครองความปลอดภัยประชาชนนั้น กระทรวงสาธารณสุข โดยกรมที่เกี่ยวข้อง ได้แก่ กรมการแพทย์แผนไทยและการแพทย์ทางเลือก สํานักงานคณะกรรมการอาหารและยา กรมการแพทย์ กรมสนับสนุนบริการสุขภาพ และผู้แจกสมุนไพร ได้หารือร่วมกันเพื่อให้มีการดําเนินการเป็นไปตามมาตรฐานเดียวกัน อาทิ การขึ้นทะเบียนหมอพื้นบ้าน การตรวจสอบผลิตภัณฑ์สมุนไพร การวิจัยประสิทธิผลและความปลอดภัยของตํารับสมุนไพรรักษามะเร็ง เป็นต้น ซึ่งต้องใช้เวลาในการดําเนินการ และเป็นไปตามระบบมาตรฐานสากลที่ทั่วโลกยอมรับ
“สมุนไพรสูตรนี้ยังไม่มีอยู่ในฐานข้อมูล ไม่มีประวัติการใช้เป็นยามาก่อน จึงต้องใช้เวลาพิจารณาหาทางออกที่ดีที่สุดร่วมกัน ได้มอบให้กรมการแพทย์แผนไทยและการแพทย์ทางเลือก กรมวิทยาศาสตร์การแพทย์ สถาบันมะเร็งแห่งชาติ และผู้แจกยาสมุนไพร ดําเนินการวิจัยร่วมกัน ขณะนี้ ทีมวิจัยได้เก็บข้อมูลเบื้องต้นแล้ว ขอให้ประชาชนเข้าใจกระบวนการทํางาน อีกทั้งการดูแลรักษาโรคมะเร็งมีหลายวิธี ไม่เฉพาะการใช้สมุนไพรไทย หรือยาแผนปัจจุบัน ไม่อยากให้ประชาชนเสียโอกาสในการรักษา ทั้งนี้ สามารถติดตามข้อมูลได้จากเว็บไซต์ของกรมการแพทย์ กรมการแพทย์แผนไทยและการแพทย์ทางเลือก กรมสุขภาพจิต เพื่อให้มีความรอบรู้เท่าทันด้านสุขภาพ และโรคที่พบใหม่ ๆ” นายแพทย์เจษฎากล่าว
รัฐบาลไทย-ข่าวทำเนียบรัฐบาล-รมว.เฉลิมชัยฯ ติดตามการแก้ปัญหาภัยแล้ง จ.ลำพูน
วันจันทร์ที่ 3 กุมภาพันธ์ 2563
รมว.เฉลิมชัยฯ ติดตามการแก้ปัญหาภัยแล้ง จ.ลําพูน
รมว.เฉลิมชัยฯ ติดตามการแก้ปัญหาภัยแล้ง จ.ลําพูน กําชับและเร่งรัดการดําเนินงาน เพื่อให้เกิดประโยชน์มากที่สุด
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการแก้ไขปัญหาภัยแล้งแม่น้ําทา ฝายดอยครั่ง ณ โครงการแก้ไขปัญหาภัยแล้งแม่น้ําทา ฝายดอยครั่ง ต.ทาขุมเงิน อ.แม่ทา จ.ลําพูนว่า กระทรวงเกษตรฯ โดยกรมชลประทานได้มาปรับปรุงฝายดอยครั่ง เนื่องจากฝายเดิมมีการชํารุด ทําให้ไม่สามารถส่งน้ําให้กับพื้นที่ใน อ.แม่ทา อีกทั้งยังไม่สามารถกักเก็บน้ําได้ในฤดูแล้ง กระทรวงเกษตรฯ จึงพร้อมเร่งดําเนินการก่อสร้างเพื่อแก้ไขปัญหาดังกล่าว หวังช่วยเหลือเกษตรกรและประชาชนให้ได้มากที่สุด ซึ่งหากการปรับปรุงดังกล่าวแล้วเสร็จ
จะสามารถส่งน้ําช่วยเหลือพื้นที่การเกษตรในพื้นที่ 2 ตําบล รวมประมาณ 8,000 ไร่ อีกทั้งยังเป็นการสนับสนุนน้ําเพื่อการอุปโภคบริโภคของราษฎรอีก 11 หมู่บ้าน 1,650 ครัวเรือน นอกจากนี้ ยังช่วยบรรเทาปัญหาอุทกภัยในพื้นที่ได้อีกด้วย
"นายกรัฐมนตรี (พลเอกประยุทธ จันทร์โอชา) ได้มีความห่วงใยต่อชีวิตความเป็นอยู่ของพี่น้องประชาชน โดยเฉพาะในสถานการณ์ภัยแล้ง กระทรวงเกษตรฯ จึงดําเนินการตามนโยบายและพยายามจัดหาแหล่งกักเก็บน้ําให้ประชาชนให้ได้มากที่สุด มุ่งหวังให้มีน้ําใช้อย่างสมบูรณ์ทุกพื้นที่ อย่างไรก็ตาม การลงพื้นที่แต่ละครั้งจะต้องทําประโยชน์ให้กับพื้นที่นั้นให้ได้มากที่สุด ซึ่งพร้อมผลักดันงบประมาณในการสนับสนุนนโยบายดังกล่าว เพื่อให้ประชาชนมีน้ํากินน้ําใช้และเป็นประโยชน์ในระยะยาวต่อไป" นายเฉลิมชัย กล่าว
ด้านนายสุชาติ เจริญศรี รองอธิบดีกรมชลประทาน กล่าวว่า ฝายดอยครั่งแต่เดิมราษฎรได้ทําการใช้ไม้มาตอกเพื่อสร้างเป็นฝายเรียกว่าฝายไม้ตอก แต่ไม่สามารถรองรับปริมาณน้ําในลําน้ําแม่ทาได้ ซึ่งในช่วงฤดูฝนจะมีน้ําไหลหลากจนทําให้ตัวฝายได้รับความเสียหาย ต่อมากรมชลประทาน ได้ดําเนินการก่อสร้างฝายหินโครงสร้างเหล็ก ความยาวของสันฝาย 50 เมตร สูง 2.40 เมตร พร้อมประตูระบายทรายขนาด 1×1 เมตร จํานวน 2 ช่อง พร้อมก่อสร้างท่อระบายน้ําปากคลองฝั่งขวา ขนาด 2×2 เมตร
สําหรับโครงการก่อสร้างระบบส่งน้ําฝายดอยครั่ง (ระยะที่ 6) ตั้งอยู่ในพื้นที่บ้านดอยครั่ง หมู่ 7 ต.ทาขุมเงิน อ.แม่ทา จ.ลําพูน มีลักษณะเป็นระบบส่งน้ําประเภทรางรินคอนกรีตเสริมเหล็ก เพิ่มเติมจากเดิมที่ กม.7+643 จนถึง กม.12+070 รวมความยาว 4.42 กิโลเมตร พร้อมอาคารประกอบ โครงการดังกล่าวเป็นการปรับปรุงระบบส่งน้ําเดิมให้อยู่ในสภาพที่ดีขึ้น เพื่อเป็นการเพิ่มประสิทธิภาพการส่งน้ําให้แก่ราษฎรในพื้นที่อย่างทั่วถึง และเพียงพอกับความต้องการของราษฎร
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-วธ. จับมือ พม. และสธ. เปิดศูนย์รับเรื่องร้องทุกข์ ปชช. เดือดร้อนจากโควิด-๑๙ พร้อมให้คำปรึกษาสุขภาพจิต-ตอบคำถามมาตรการช่วยเหลือฯ ผ่านสายด่วนวัฒนธรรม ๑๗๖๕ [กระทรวงวัฒนธรรม]
วันพุธที่ 6 พฤษภาคม 2563
วธ. จับมือ พม. และสธ. เปิดศูนย์รับเรื่องร้องทุกข์ ปชช. เดือดร้อนจากโควิด-๑๙ พร้อมให้คําปรึกษาสุขภาพจิต-ตอบคําถามมาตรการช่วยเหลือฯ ผ่านสายด่วนวัฒนธรรม ๑๗๖๕ [กระทรวงวัฒนธรรม]
วธ. จับมือ พม. และสธ. เปิดศูนย์รับเรื่องร้องทุกข์ ปชช. เดือดร้อนจากโควิด-๑๙ พร้อมให้คําปรึกษาสุขภาพจิต-ตอบคําถามมาตรการช่วยเหลือฯ ผ่านสายด่วนวัฒนธรรม ๑๗๖๕
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ส่งผลกระทบต่อการดําเนินชีวิตของประชาชนทั่วโลก ซึ่งในส่วนของประเทศไทย รัฐบาลได้มีข้อสั่งการและออกมาตรการต่างๆ ในการป้องกันการแพร่ระบาดของโรคติดเชื้อโคโรนา ๒๐๑๙ (COVID-19) โดยให้มีการบูรณาการความร่วมมือกับทุกภาคส่วนในการคัดกรอง เฝ้าระวัง ป้องกัน และควบคุมโรคอย่างเข้มข้น และขอให้ประชาชนให้ความร่วมมือและปฏิบัติตามคําแนะนําต่างๆ เพื่อความปลอดภัยทั้งตนเองและผู้อื่น ทั้งนี้ จากข้อสั่งการและมาตรการดังกล่าวทําให้ธุรกิจและร้านค้าบางส่วนต้องหยุดกิจการ ส่งผลให้เกิดปัญหาการว่างงาน ประชาชนขาดรายได้และขาดอาชีพ ทําให้เศรษฐกิจของประเทศต้องหยุดชะงัก และประชาชนได้รับผลกระทบในด้านเศรษฐกิจและสังคม
นายอิทธิพล กล่าวว่า ดังนั้น เพื่อเป็นการบรรเทาความเดือดร้อนและเพิ่มช่องทางในการอํานวยความสะดวกให้แก่ประชาชนที่ได้รับผลกระทบจากเหตุการณ์การแพร่ระบาดของโรคติดเชื้อโคโรนา ๒๐๑๙ (COVID-19)ในการผ่านพ้นวิกฤตนี้ไปด้วยกัน กระทรวงวัฒนธรรม (วธ.) จึงบูรณาการความร่วมมือกับกระทรวงพัฒนาสังคมและความมั่นคงของมนุษย์ (พม.) เปิดศูนย์ปฏิบัติการรับเรื่องร้องเรียน ร้องทุกข์ของประชาชนเกี่ยวกับผลกระทบจากสถานการณ์ของโรคติดเชื้อไวรัสโคโรนา ๒๐๑๙ (COVID-19) ผ่านสายด่วนวัฒนธรรม ๑๗๖๕ เพื่อรองรับสายด่วนศูนย์ช่วยเหลือสังคม ๑๓๐๐ ของกระทรวงพัฒนาสังคมและความมั่นคงของมนุษย์อีกช่องทางหนึ่ง โดยให้ข้อมูลและคําปรึกษาเบื้องต้นเกี่ยวกับมาตรการความช่วยเหลือสังคมในช่วงสถานการณ์การแพร่ระบาดของโรคติดเชื้อโคโรนา ๒๐๑๙ (COVID-19) อาทิ มาตรการช่วยเหลือเพื่อบรรเทาความเดือดร้อนของประชาชนของกระทรวงพัฒนาสังคมและความมั่นคงของมนุษย์ ได้แก่ โครงการเราไม่ทิ้งกัน มาตรการช่วยเหลือผู้สูงอายุ มาตรการช่วยเหลือผู้พิการ มาตรการช่วยเหลือของการเคหะแห่งชาติ และมาตรการช่วยเหลือของสถานธนานุเคราะห์
นอกจากนี้ กระทรวงวัฒนธรรม ยังบูรณาการร่วมกับกรมสุขภาพจิต กระทรวงสาธารณสุข (สธ.) เปิดสายด่วนวัฒนธรรม ๑๗๖๕ เพื่อรองรับการให้บริการสายด่วนสุขภาพจิต ๑๓๒๓ รับเรื่องร้องทุกข์และให้คําปรึกษาปัญหาสุขภาพจิตของประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยกระทรวงวัฒนธรรมจะนําข้อร้องเรียน ร้องทุกข์ หรือปัญหาเร่งด่วนส่งต่อหน่วยงานที่เกี่ยวข้องเพื่อแก้ไขปัญหาโดยด่วนต่อไป
ทั้งนี้ ประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) สามารถร้องเรียน ร้องทุกข์ และขอคําปรึกษาในการขอความช่วยเหลือตามมาตรการของรัฐบาลและหน่วยงานต่างๆ ผ่านสายด่วนศูนย์ช่วยเหลือสังคม ๑๓๐๐ ของกระทรวงพัฒนาสังคมและความมั่นคงของมนุษย์หรือสายด่วนสุขภาพจิต ๑๓๒๓ กรมสุขภาพจิต กระทรวงสาธารณสุข หรือสายด่วนวัฒนธรรม ๑๗๖๕ โดยกระทรวงวัฒนธรรมจะจัดเจ้าหน้าที่ปฏิบัติงานประจําศูนย์ปฏิบัติการ ตลอด ๒๔ ชั่วโมง ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-โฆษก สธ. เตือนอย่าหลงเชื่อเว็บไซต์ปลอมแอบอ้างกระทรวงสาธารณสุข หลอกขายผลิตภัณฑ์
วันศุกร์ที่ 20 เมษายน 2561
โฆษก สธ. เตือนอย่าหลงเชื่อเว็บไซต์ปลอมแอบอ้างกระทรวงสาธารณสุข หลอกขายผลิตภัณฑ์
โฆษกกระทรวงสาธารณสุข  เตือนประชาชนอย่าหลงเชื่อเว็บไซต์ปลอม แอบอ้างชื่อกระทรวงสาธารณสุข ใช้ โลโก้ปลอม อ้างเป็นแพทย์ หลอกขายผลิตภัณฑ์ สร้างความเสียหายให้กระทรวงสาธารณสุข เตรียมดําเนินการตาม  พ.ร.บ.คอมพิวเตอร์ พ.ศ. 2560
โฆษกกระทรวงสาธารณสุข เตือนประชาชนอย่าหลงเชื่อเว็บไซต์ปลอม แอบอ้างชื่อกระทรวงสาธารณสุข ใช้ โลโก้ปลอม อ้างเป็นแพทย์ หลอกขายผลิตภัณฑ์ สร้างความเสียหายให้กระทรวงสาธารณสุข เตรียมดําเนินการตาม พ.ร.บ.คอมพิวเตอร์ พ.ศ. 2560
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า จากการที่มีเว็บไซต์ปลอมอ้างเป็นกรมสุขภาพ กระทรวงสาธารณสุข โฆษณาขายผลิตภัณฑ์ลดน้ําหนัก สร้างความเสียหายให้กระทรวงสาธารณสุข มีภาพและชื่อนายแพทย์ให้ข้อมูลเกี่ยวกับผลิตภัณฑ์ ซึ่งอาจทําให้ประชาชนหลงเชื่อ ขอชี้แจงว่า กระทรวงสาธารณสุขไม่มีกรมสุขภาพ โลโก้สัญลักษณ์ประจํากระทรวงไม่ใช่งูพันคบเพลิงบนพื้นกากบาทสีเขียว เว็บไซต์ของกระทรวงสาธารณสุขคือ https://www.moph.go.th ได้มอบให้กองกฎหมายดําเนินการทางกฎหมาย พร้อมให้ศูนย์เทคโนโลยีสารสนเทศและการสื่อสาร ทําหนังสือถึงผู้ให้บริการเครือข่ายอินเตอร์เน็ต ให้ตรวจสอบและระงับการเผยแพร่เว็บไซต์ดังกล่าว
ทั้งนี้ การกระทําดังกล่าว มีความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2560 “มาตรา 14 ผู้ใดกระทําความผิดที่ระบุไว้ดังต่อไปนี้ ต้องระวางโทษจําคุกไม่เกินห้าปีหรือปรับไม่เกินหนึ่งแสนบาทหรือทั้งจําทั้งปรับ” (1)โดยทุจริต หรือโดยหลอกลวง นําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน อันมิใช่การกระทําความผิดฐานหมิ่นประมาทตามประมวลกฎหมายอาญา
ขอให้ประชาชนพิจารณาข้อมูลที่ได้รับจากสื่อต่าง ๆ อย่างรอบด้าน อย่าหลงเชื่อการโฆษณา หากไม่แน่ใจสามารถแจ้งหรือสอบถามความถูกต้องจากหน่วยงานที่เกี่ยวข้องหรือหน่วยงานที่ถูกกล่าวอ้างก่อน ไม่ส่งต่อข้อความหรือภาพโดยไม่ตรวจสอบข้อเท็จจริง ควร “เช็คก่อนแชร์” ทุกครั้ง
รัฐบาลไทย-ข่าวทำเนียบรัฐบาล-โฆษกรัฐบาลเผย ทางการลุยปราบทัวร์ศูนย์เหรียญ พบต้นขบวนการในไทย กินรวบหลายกิจการ เตือนสติคนไทย คิดถึงประโยชน์ชาติ หยุดพฤติกรรมสมคบต่างชาติ ทำลายภาพลักษณ์ท่องเที่ยวไทย
วันจันทร์ที่ 17 ตุลาคม 2559
โฆษกรัฐบาลเผย ทางการลุยปราบทัวร์ศูนย์เหรียญ พบต้นขบวนการในไทย กินรวบหลายกิจการ เตือนสติคนไทย คิดถึงประโยชน์ชาติ หยุดพฤติกรรมสมคบต่างชาติ ทําลายภาพลักษณ์ท่องเที่ยวไทย
โฆษกรัฐบาลเผย ทางการลุยปราบทัวร์ศูนย์เหรียญ พบต้นขบวนการในไทย กินรวบหลายกิจการ เตือนสติคนไทย คิดถึงประโยชน์ชาติ หยุดพฤติกรรมสมคบต่างชาติ ทําลายภาพลักษณ์ท่องเที่ยวไทย
วันที่ 27 ส.ค.59 พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า นับจากที่พลเอก ประยุทธ์ จันทร์โอชา นายกรัฐมนตรีได้สั่งการให้กระทรวงการท่องเที่ยวและกีฬา กองบังคับการตํารวจท่องเที่ยว และหน่วยงานที่เกี่ยวข้อง แก้ไขปัญหาทัวร์ศูนย์เหรียญอย่างจริงจัง นั้น
“ล่าสุดตํารวจท่องเที่ยวได้เข้าจับกุมเจ้าของบริษัทฝูอัน จํากัด และบริษัทซินหยวน จํากัด ซึ่งเป็นบริษัททัวร์ศูนย์เหรียญที่ไม่ได้นํารายได้เข้าสู่ประเทศไทย มีแต่ยอดนักท่องเที่ยว และเงินรายได้ทั้งหมดจะถูกส่งกลับจีนผ่านนายหน้า โดยทั้ง 2 บริษัทมีความผิดฐานสวมบัตรประชาชนคนไทยเข้ามาจดทะเบียนจัดตั้งบริษัททัวร์ และความผิดฐานอั้งยี่ ซึ่งเป็นความผิดมูลฐานหลักในการยึดทรัพย์ของ ปปง. และยังได้ขยายผลตรวจพบต้นทางขบวนการทัวร์ศูนย์เหรียญ ชื่อบริษัทโอเอ ทรานสปอร์ต จํากัด ซึ่งเป็นบริษัทคนไทย มีรถทัวร์อยู่ในความครอบครองกว่า 3,000 คัน มีบริษัทจิวเวลรี่ บริษัทเครื่องหนัง บริษัทอาหาร ยาบํารุงสุขภาพ และร้านอาหาร ในเครือ โดยให้บริษัทคนจีนนําลูกทัวร์เข้าไปใช้บริการรถทัวร์ และร้านเหล่านี้ ซึ่งจะเก็บเงินจากลูกทัวร์ที่เข้าใช้บริการเพิ่มอีกประมาณ 35% ของเงินค่าแพคเกจทัวร์ที่เก็บไปแล้วเบื้องต้น ทําให้มีเงินสะพัดหลายพันล้าน และไม่มีการชําระภาษีอย่างถูกต้อง”
พลตรี สรรเสริญ กล่าวต่อว่า รัฐบาลยินดีสนับสนุนธุรกิจท่องเที่ยวที่ถูกกฎหมาย จึงยอมไม่ได้กับพฤติกรรมที่สร้างความเสียหาย โดยอยากเตือนสติคนไทย ว่า ขอให้คํานึงถึงผลประโยชน์ของประเทศเป็นที่ตั้ง ไม่สมคบคิดกับต่างชาติ แสวงหาประโยชน์เข้าตัวเอง เพราะถึงแม้ว่าจะร่ํารวยจากการประกอบธุรกิจ แต่รายได้ส่วนใหญ่กลับตกเป็นของต่างชาติ ทําลายภาพลักษณ์การท่องเที่ยว และขวัญกําลังใจของผู้ที่ประกอบธุรกิจด้วยความสุจริต ด้วย
“ท่านนายกฯ ได้รับทราบข้อมูลแล้ว และฝากชมเชยเจ้าหน้าที่ที่เข้าปฏิบัติการในครั้งนี้ รวมทั้งกําชับให้ทุกหน่วยงานเร่งเดินหน้าปูพรมแก้ไขปัญหานี้อย่างต่อเนื่อง เพราะเชื่อว่ายังมีอีกหลายบริษัทที่ลักลอบกระทําการในลักษณะนี้ และขอให้ผู้ที่มีพฤติกรรมดังกล่าว หยุดกระทําการโดยทันที และไม่หลงเชื่อคําชักชวนจากผู้ไม่หวังดี หรือหากพบการประกอบธุรกิจที่เข้าข่ายทัวร์ศูนย์เหรียญ ให้รีบแจ้งศูนย์ดํารงธรรม หรือเจ้าหน้าที่ตํารวจทันที โดยรัฐบาลจะบังคับใช้กฎหมายอย่างเข้มงวด ในทุกกรณี”
ทั้งนี้ จนท.ได้สนธิกําลังกัน เข้าจับกุมตัวกรรมการบริษัทโอเอ ทรานสปอร์ต 2 คน ในข้อหาอั้งยี่และกระทําการให้เกิดความเสียหายต่ออุตสาหกรรมการท่องเที่ยว พร้อมทั้งเข้าตรวจค้น บ.โอเอ ทรานสปอร์ต บ.บางกอกแฮนดิคราฟท์ บ.รอยัลพาราไดซ์ บ.รอยัลเจมส์อินเตอร์เนชั่นแนล บ.รอยัลไทยเฮิร์บ สามารถยึดของกลางได้หลายรายการ
---------------------------------
รัฐบาลไทย-ข่าวทำเนียบรัฐบาล-พาณิชย์ สรุปผลการจับกุมผู้จำหน่ายหน้ากากอนามัยเพิ่มเป็น 159 ราย [กระทรวงพาณิชย์]
วันอังคารที่ 17 มีนาคม 2563
พาณิชย์ สรุปผลการจับกุมผู้จําหน่ายหน้ากากอนามัยเพิ่มเป็น 159 ราย [กระทรวงพาณิชย์]
ประจําวันที่ 17 มี.ค. 63
นายบุณยฤทธิ์ กัลยาณมิตร ปลัดกระทรวงรายงานผลการจับกุมดําเนินคดีผู้จําหน่ายหน้ากากอนามัยที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542 ของ วันที่ 17 มีนาคม 2563 จํานวน 10 ราย ดังนี้
กรุงเทพฯจํานวน 2 ราย โดยเป็นการจับกุมร้านค้าตัวแทนจําหน่ายหน้ากากอนามัยในห้างเซ็นเตอร์วัน1 รายข้อหากระทําความผิดไม่ปิดป้ายแสดงราคาและจับกุมบริษัทตัวแทนจําหน่ายหน้ากากอนามัยย่านบางขุนเทียน 1 ราย ขายหน้ากากอนามัย ชิ้นละ 3 บาทแจ้งข้อหาขายเกินราคาควบคุม
ต่างจังหวัดจํานวน 8 ราย ได้แก่จังหวัดหนองบัวลําภู จังหวัดสุรินทร์ จังหวัดสิงห์บุรี จังหวัดละ 1 ราย ทั้งสามรายขายหน้ากากอนามัยในราคาชิ้นละ 13-25 บาทจึงแจ้งข้อหาขายเกินราคาควบคุมจังหวัดอุบลราชธานี 4 รายข้อหาไม่ปิดป้ายแสดงราคา 2 ราย ข้อหาขายเกินราคาควบคุม และขายแพงเกินสมควร 2 ราย และจังหวัดปทุมธานี 1 รายข้อหาไม่ปิดป้ายแสดงราคาและขายแพงเกินสมควร
โดยสถิติการจับกุมดําเนินคดีผู้กระทําความผิดถึงวันที่ 16 มีนาคม 2563 มีการจับกุมดําเนินคดีไปแล้วรวมทั้งสิ้น159 รายแบ่งเป็นการจับกุมในเขตกรุงเทพฯ จํานวน 95 ราย และในต่างจังหวัด 64 ราย นอกจากได้จับกุมคนขายหน้ากากอนามัยแพงอย่างต่อเนื่องทั่วประเทศแล้ว ที่ผ่านมากระทรวงยังได้ตรวจสอบจับกุมผู้กระทําความผิดขายเจลล้างมือที่มีแอลกอฮอล์เป็นส่วนประกอบซึ่งเป็นสินค้าควบคุม ในข้อหาไม่ปิดป้ายแสดงราคาและข้อหาขายแพงเกินสมควรอันเป็นความผิดตาม พ.ร.บ.ว่าด้วยราคาสินค้าและบริการ พ.ศ. 2542 ด้วย
ทั้งนี้ปลัดกระทรวงได้เน้นย้ําเรื่องการขายสินค้าที่เกี่ยวข้องอื่น ๆ ที่ไม่ได้เป็นสินค้าควบคุม หากพบขายแพงเกินสมควรก็มีความผิดในข้อหาขายสินค้าแพงเกินสมควรตามมาตรา 29 จึงขอให้ผู้ค้าสินค้าทั้งหลายห้ามฉวยโอกาสขึ้นราคาสินค้าโดยเด็ดขาด
สําหรับโทษที่ผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ. 2542 ในข้อหาขายเกินราคาควบคุม จะได้รับโทษจําคุกไม่เกิน 5 ปี ปรับไม่เกิน 1 แสนบาท ข้อหาไม่ปิดป้ายแสดงราคาขายมีอัตราโทษปรับไม่เกิน 1 หมื่นบาท ในข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน
1.4 แสนบาท และหากเป็นผู้นําเข้าหรือตัวแทนจําหน่ายก็ต้องแจ้งปริมาณการถือครองสินค้าต่อกรมการค้าภายใน หากฝ่าฝืนจะมีความผิดซึ่งมีอัตราโทษจําคุกไม่เกิน 1 ปี ปรับไม่เกิน 20,000 บาท ด้วย
หากพบเห็นผู้กระทําผิด โปรดแจ้งข้อมูลและหลักฐานมายัง สายด่วน 1569 หรือสื่อโซเชียลของกรมการค้าภายใน กระทรวงพาณิชย์
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย เป็นประธานเนื่องในการจัดงานประเพณี 18 มีนา (วันท้องถิ่นไทย) ประจำปี 2561
วันจันทร์ที่ 19 มีนาคม 2561
รัฐมนตรีช่วยว่าการกระทรวงมหาดไทย เป็นประธานเนื่องในการจัดงานประเพณี 18 มีนา (วันท้องถิ่นไทย) ประจําปี 2561
รัฐมนตรีช่วยว่าการกระทรวงมหาดไทย เป็นประธานเนื่องในการจัดงานประเพณี 18 มีนา (วันท้องถิ่นไทย) ประจําปี 2561
วันนี้ (18 มี.ค. 2561) เวลา 08.30 น. ณ บริเวณวัดสุทธิวาตวราราม (วัดช่องลม) พระอารามหลวง ตําบลท่าฉลอม อําเภอเมืองสมุทรสาคร จังหวัดสมุทรสาคร นายสุธี มากบุญ รัฐมนตรีช่วยว่าการกระทรวงมหาดไทย เป็นประธานเนื่องในการจัดงานประเพณี 18 มีนา (วันท้องถิ่นไทย) ประจําปี 2561 โดยมี นายบุญธรรม เลิศสุขีเกษม รองปลัดกระทรวงมหาดไทย นายสุทธิพงษ์ จุลเจริญ อธิบดีกรมส่งเสริมการปกครองท้องถิ่น นายประภัสสร์ มาลากาญจน์ ผู้ว่าราชการจังหวัดสมุทรสาคร และหัวหน้าส่วนราชการจังหวัดสมุทรสาครให้การต้อนรับการจัดงานในครั้งนี้ เพื่อน้อมรําลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ที่ได้ทรงมีพระบรมราชโองการให้ยกฐานะตําบลท่าฉลอม ขึ้นเป็นสุขาภิบาลท่าฉลอม ถือเป็น “ปฐมบทการปกครอง ท้องถิ่นไทย” และเป็นจุดเริ่มต้นของการกระจายอํานาจการปกครอง ให้แก่ประชาชนในท้องถิ่นได้มีส่วนร่วม จวบจนถึงปัจจุบันนับเป็นนับเป็นระยะเวลา 113 ปี ซึ่งในปัจจุบัน ประเทศไทยมีองค์กรปกครองส่วนท้องถิ่น รวมทั้งสิ้น จํานวน 7,852 องค์กร ครอบคลุมทั่วทั้งประเทศ เป็นกลไกสําคัญของภาครัฐในการจัดการบริการสาธารณะให้แก่ประชาชนและเป็นส่วนสําคัญในการขับเคลื่อนนโยบายของรัฐบาลให้เกิดผลสัมฤทธิ์อย่างเป็นรูปธรรมในท้องถิ่น
โอกาสนี้ รัฐมนตรีช่วยว่าการกระทรวงมหาดไทย ได้กล่าวคําถวายราชสดุดีพระบาทสมเด็จพระจุลจอมเกล้าเจ้าอยู่หัว รัชกาลที่ 5 และได้มอบรางวัลข้าราชการส่วนท้องถิ่นดีเด่นระดับประเทศ จํานวน 18 รางวัล
จากนั้น รัฐมนตรีช่วยว่าการกระทรวงมหาดไทยได้กล่าวคําแสดงความยินดีกับผู้ที่ได้รับรางวัล พร้อมได้อ่านสารรัฐมนตรีว่าการกระทรวงมหาดไทย เนื่องในโอกาส “วันท้องถิ่นไทย” ประจําปี 2561 ความว่า ขอให้องค์กรปกครองส่วนท้องถิ่นทุกแห่งทั่วประเทศที่ได้ ทุ่มเท เสียสละ ร่วมแรงร่วมใจ ปฏิบัติหน้าที่เพื่อประเทศชาติอย่างเข้มแข็ง ร่วมกันปฏิบัติหน้าขับเคลื่อนและสานต่อนโยบายต่าง ๆ ต่อไป เพื่อก้าวสู่ประเทศไทย 4.0 อย่างมั่นคง สร้างความสุขให้กับพี่น้องประชาชน โดยองค์กรปกครองส่วนท้องถิ่นจะต้องปรับตัวให้เท่าทันการเปลี่ยนแปลง จะต้องพัฒนาตนเองอย่างต่อเนื่อง ร่วมสร้างการมีส่วนร่วมในการบริหารจัดการแบบบูรณาการร่วมกับทุกภาคส่วน และพัฒนาการเมือง การปกครองในระบอบประชาธิปไตยอันมีพระมหากษัตริย์ทรงเป็นประมุข รวมทั้งร่วมกันส่งเสริมการทํางาน ให้บรรลุผลสําเร็จ ไปสู่เป้าหมายเดียวกัน โดยใช้รูปแบบเครือข่าย “ประชารัฐ” นําเทคโนโลยีมาใช้ประโยชน์ เพื่อสนับสนุนงานให้บรรลุเป้าหมายการพัฒนาประเทศ สู่ประเทศไทย ที่มีความมั่นคง มั่งคั่ง และยั่งยืน โดยผู้บริหารและเจ้าหน้าที่ขององค์กรปกครองส่วนท้องถิ่นทุกคน ต้องร่วมกันสร้างสังคมไทยให้เป็นสังคมปลอดทุจริต คอร์รัปชั่น ยึดมั่นในความซื่อสัตย์ ซื่อตรง โปร่งใส ตอบสนองความต้องการ และแก้ไขปัญหาของประชาชน ด้วยการบริการที่รวดเร็ว ถูกต้อง มีธรรมาภิบาล โดยน้อมนําหลักการทรงงานของพระบาทสมเด็จพระปรมินทรมหาภูมิพลอดุลยเดช บรมนาถบพิตร มาพัฒนาตามแนวทางปรัชญาของเศรษฐกิจพอเพียง มุ่งสู่ความเข้มแข็งอย่างยั่งยืนของประเทศ ต่อไป.
ครั้งที่ 61/2561
กองสารนิเทศ สํานักงานปลัดกระทรวงมหาดไทย
โทร 0-2224131-2
รัฐบาลไทย-ข่าวทำเนียบรัฐบาล-นายกรัฐมนตรีมีข้อความสารแสดงความยินดี เนื่องในโอกาสครบรอบ 130 ปี ไทย – ญี่ปุ่น
วันอังคารที่ 26 กันยายน 2560
นายกรัฐมนตรีมีข้อความสารแสดงความยินดี เนื่องในโอกาสครบรอบ 130 ปี ไทย – ญี่ปุ่น
นายกรัฐมนตรีมีข้อความสารแสดงความยินดี เนื่องในโอกาสครบรอบ 130 ปี ไทย – ญี่ปุ่น
สาร
พลเอก ประยุทธ์ จันทร์โอชา นายกรัฐมนตรี
เนื่องในโอกาสครบรอบ 130 ปี การสถาปนาความสัมพันธ์ทางการทูตระหว่างไทยกับญี่ปุ่น
วันที่ 26 กันยายน 2560
.......................................
ตลอดระยะเวลาที่ผ่านมา ความสัมพันธ์อันดีระหว่างไทยกับญี่ปุ่นมีรากฐานที่สําคัญและเจริญงอกงามจากความใกล้ชิดระหว่างพระราชวงศ์ของทั้งสองประเทศ โดยพระบรมวงศานุวงศ์ไทยและญี่ปุ่นได้มีการแลกเปลี่ยนการเสด็จเยือนระหว่างกันอย่างต่อเนื่อง โดยเฉพาะการเสด็จพระราชดําเนินเยือนประเทศไทยของสมเด็จพระจักรพรรดิอะกิฮิโตะและสมเด็จพระจักรพรรดินีมิชิโกะ เมื่อเดือนมีนาคม 2560 เพื่อถวายราชสักการะพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร พระราชไมตรีอันแน่นแฟ้นระหว่างทั้งสองพระราชวงศ์และพระกรุณาของพระองค์เปรียบเสมือนกําลังใจของคนไทยในยามสูญเสีย และด้วยความใกล้ชิดที่มีมาอย่างยาวนานทําให้ไทยและญี่ปุ่นมีความสัมพันธ์ที่มั่นคงและราบรื่นในทุก ๆ ด้าน ทั้งด้านการเมือง ด้านเศรษฐกิจ และด้านการท่องเที่ยว โดยทั้งสองประเทศเป็นหุ้นส่วนทางยุทธศาสตร์และเศรษฐกิจที่สําคัญ ที่ช่วยกันขับเคลื่อนและเพิ่มพูนความร่วมมือสู่การพัฒนาในมิติใหม่ ๆ ทั้งด้านการพัฒนาอุตสาหกรรมและเขตเศรษฐกิจพิเศษ การพัฒนาโครงสร้างพื้นฐาน วิทยาศาสตร์ เทคโนโลยีและดิจิทัล และการพัฒนาทรัพยากรมนุษย์
เนื่องในโอกาสครบรอบ 130 ปี การสถาปนาความสัมพันธ์ทางการทูตระหว่างไทยกับญี่ปุ่น ผมในฐานะรัฐบาลไทย ขอส่งความปรารถนาดีมายังรัฐบาลและประชาชนชาวญี่ปุ่น ผมเชื่อมั่นว่าไทยและญี่ปุ่นซึ่งต่างมีบทบาทสําคัญในภูมิภาค จะรักษาความเป็นหุ้นส่วนทางยุทธศาสตร์ที่ใกล้ชิด เพื่อประโยชน์สุขของประชาชนทั้งสองประเทศ พร้อมทั้งเป็นพันธมิตรอันแข็งแกร่งที่ร่วมมือกันในระดับภูมิภาคและระดับโลก เพื่อสร้างความรุ่งเรือง สันติสุข และความเป็นอันหนึ่งอันเดียวกันตลอดไป